text: At skapa eitt umhvørvi, sum einhvør, við áhuga fyri nýnýtslu, kann føla ognarskap í. Hetta er eitt av endamálunum hjá nýggju nýnýtsluverkstovuni, Ný Ný.
text: #000000
text: Stutt eftir at verkætlanin hevði fingið stuðul skifti Magni arbeiði og starvast nú hjá Almannaverkinum sum leiðari á átakinum “Megna Títt Lív”. Átakið hevur til endamál, at hava ymisk tilboð til ung við víðfevndum sálarligum ella sosialum trupulleikum og álvarsligum trupulleikum av rúsdrekka- og rúsevnamisnýtslu. Magni hevur nú ætlanir um at gera eitt dagtilboð, soleiðis at nakrir av hansara brúkarum kunnu brúka seymistovuna.
text: #000003
text: Eg eigi ikki hølini meira, men eg vóni, at kunna levera arbeiðsorku til rúmið og afturfyri fáa meining og innihald í dagligdagin hjá mínum brúkarum – Marni Højgaard
text: #000004
text: Bæði dagtilboð og framleiðsla av barnaklæðum eru góð hugkot, ið vónandi vera sett í gongd skjótt. Men áðrenn hetta er komið í lag hava tey avgjørt, at lata seymistovuna upp fyri almeninginum tvey kvøld um vikuna í vetur. Tað er Kirstin, ið kemur at taka sær av at skipa seymikvøldini. Kirstin greiddi frá, at sum barn dámdi henni altíð væl at umseyma klæðir og at hon altíð hevur keypt klæðir frá Blákrossbúðuni. Hon sigur seg ikki vera serkøna innan seyming, men at hon gleðir seg at læra meira við at seyma saman við øðrum. Seymistovan er ikki ætla sum eitt undirvísingar stað burturav, men heldur sum ein vatnrætt leiðsluskipan, har øll eru við til at mynda hvussu seymistovan kemur at virka. Við at taka avgerðir saman og at læra saman vónar Kirstin at fáa gongd í nýnýtslu í alskins skapi.
text: #000006
text: Alt, sum tú seymar eigur tú sjálvur. Eg vóni, at fólk sita eftir við kensluni av, hvussu lætt tað er at endurnýta og skapa okkurt frá grundini. Vit hava seymimaskinur, saksar, trillur, mynstur, toy og alt tað, ið skal til! Ein kann brúka okkara mynstur – ella finna uppá sjálvur – ella kanska tú hevur tørv á at bøta eitt plagg, við okkara góðu Bernina seymimaskinu. Í løtuni er tað ókeypis at taka lut og fyri toy. Tað kann vera, at tilfar í hágóðsku fer at kosta nakað, men eingin endalig avgerð er tikin enn. – Kirstin Helgadóttir
text: #000007
text: Seymistovan fer at hava opið mikukvøld og hóskvøld frá kl 17. Av og á verður skipa fyri verkstovum og tá verður eitt kostnaðargjald fyri luttøku. Øll eru vælkomin – roynd og óroynd. Av tí at tað er avmarkað pláss vegna korona mást tú tekna teg til tiltøkini umvegis Facebook ella Instagram síðunum hjá Ný Ný. Her finnur tú eisini meira kunning um tey tiltøkini ið koma.
text: #000008
text: Fríggjakvøldið 4. desember hevði verkstovan opið hús, har fólk kundu síggja nýggja hølið. Dakko hevði eitt orð, har hann greiddi frá tilgongdini av verkætlanini, gleddist um at Blái Krossur kundi bjóða hølið til slíka vælgerandi verkæltan og vónar bjarta framtíð fyri verkætlanina.
text: #000009
text: Í heyst bjóðar Títt Rúm eitt tilboð til foreldur, sum eru í barsil við pinkubørnum. Talan er um ókeypis bólk t...
text: #000011
text: Vit nýta cookies á okkara síðu.
  Tú kanst lesa meira um nýtsluna av cookies og sløkkja tær á stillingunum
text: #000014
text: Vit nýta cookies á okkara síðu.
text: #000015